Mengestu is ’n Amerikaanse skrywer. Hy is ook ’n immigrantskrywer en soms gee die temas van sy skryfwerk aanleiding tot die waarneming dat hy miskien ook geklassifiseer kan word as ’n Afrika-skrywer. Hy is in Etiopië gebore en het op twee jaar na Amerika geëmigreer.
Hy skryf dikwels oor identiteit. Hy was te “wit” vir die ander swart mense in sy skool as gevolg van sy aksent en hy was natuurlik te “swart” vir die wit studente.
Ons lees ook You Can’t Get Lost in Cape Town deur Zoë Wicomb. Dit is ’n boek wat ook oor identiteit handel, maar hierdie boek plaas die identiteitsdebat in die Suid-Afrikaanse konteks. Dit gaan oor die identiteitskrisis van ’n bruin vrou in Suid-Afrika wat ook ’n soort vloeibaarheid van identiteit ervaar.
Ek glo dit is waar van alle verhale waarin mense ’n eerlike blik op hul spesifieke lewe en ervaring gee.